Diari Oficial de la Generalitat Valenciana


Sumari del DOGV 9316, del 08-04-2022 (2022/2741)

RESOLUCIÓ de 23 de març de 2022, de la Subdirecció General de Relacions Laborals, per la qual es disposa el registre i la publicació de l'Acord de la comissió negociadora del I Conveni col·lectiu d'empleats i empleades de finques urbanes de les províncies de València i Castelló, a fi de procedir a l'actualització de les taules salarials i la modificació de determinats articles (codi conveni número 51248900823810).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2741


Data del document
:   23-03-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 23 de març de 2022, de la Subdirecció General de Relacions Laborals, per la qual es disposa el registre i la publicació de l'Acord de la comissió negociadora del I Conveni col·lectiu d'empleats i empleades de finques urbanes de les províncies de València i Castelló, a fi de procedir a l'actualització de les taules salarials i la modificació de determinats articles (codi conveni número 88706258260786). [2022/2741]  
Vista l'acta de la comissió negociadora sobre l'Acord d'actualització de les taules salarials i modificació de determinats articles del I Conveni col·lectiu d'empleats i empleades de finques urbanes de les províncies de València i Castelló, subscrit pels representants de la part social i empresarial, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball; d'acord amb el que s'estableix en l'article 51.1 de l'Estatut d'Autonomia de la Comunitat Valenciana i el Decret 175/2020, de 30 d'octubre, del Consell pel qual s'aprova el Reglament orgànic i funcional de la conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 23 de març de 2022.- El subdirector general de Relacions Laborals: Joaquín Vañó Gironés.  
  
  
Acta de la comissió negociadora del I Conveni col·lectiu d'empleats i empleades de finques urbanes de les províncies de València i Castelló  
  
Per CCOO:  
Pedro Jarabo Latorre  
  
Per UGT:  
Vicente Martínez Trenco  
Raquel Rodríguez Lafuente  
  
Per INTERSINDICAL:  
Marco Antonio Llerena Caridad  
José Guerrero Jiménez  
  
Per Associació de Propietaris i Comunitats de Propietaris de les Províncies de València i Castelló:  
Remedios Villanueva Brotons  
Ignacio Román Pascual  
Antonio Ortuño Ricart  
Assessor: Iván Mañas Tàpia  
  
A València, el 10 de febrer de 2022, sent les 13.30 hores, reunides les persones esmentades en la seua condició de membres de la comissió paritària de l'esmentat conveni col·lectiu, adopten per unanimitat els següents acords:  
  
1. Substitucions en els components de la comissió negociadora i comissió paritària per la part social  
Pedro Jarabo Latorre, en representació de CCOO, substitueix Antonio Inarejos Verdejo.  
Raquel Rodríguez Lafuente, en representació d'UGT, substitueix Encarna Vila Bataller.  
  
2. Increment salarial i taules any 2022  
De conformitat amb l'article 8 del I Conveni col·lectiu d'empleats i empleades de finques urbanes de les províncies de València i Castelló, s'estableix que el salari base per als grups I i II, per a l'any 2022, s'aplicarà sobre el salari base de l'any 2021, l'IPC corresponent a l'any 2021 més l'1,25 %.  
Atés que s'ha constatat que l'IPC real per a l'any 2021 és del 6,5 %, s'hauria d'aplicar un increment salarial del 6,5 % més l'1,25 %, que fa un total de 7,75 %.  
Ara bé, atés que les parts entenen sobre la inseguretat jurídica del conveni pel fet que està pendent de resolució judicial, i mostrant la voluntat de mantindre el Conveni de finques urbanes per a les províncies de València i Castelló, s'acorda que per a l'any 2022 l'increment salarial serà del 3,90 %.  
  
Conceptes salarials Euros/mes Article Conveni  
Salari base 756,02 - Article 8  
Plus transports (només conserges) 67 - Article 18  
Aigua 40 - Article 16  
Llum 40 - Article 16  
Roba de treball 26 - Article 19  
  
  
El salari base de la categoria I inclou el dret al gaudi de l'habitatge de la porteria com a retribució en espècie; aquesta retribució es fixa en la quantitat de 75,60 - euros mensuals durant les dotze mensualitats per a l'any 2022.  
  
3. Modificació dels articles 9.8 i 9.9 del conveni. Complements de piscines i jardins  
9.8. Complement per piscines: si el porter/a conserge té encomanades les tasques de manteniment de la piscina, percebrà aquest complement, calculat sobre el salari base del conveni, en funció de les piscines existents en cada finca urbana, d'acord amb el següent escalat:  
  
- Fins a 200,00 m² de superfície: 10 %.  
- A partir de 200,00 m² de superfície i fins a 450 m² de superfície, per cada 50 m² un 2,00 % addicional.  
- A partir de 450 m² de superfície: pacte entre les parts.  
Es percebrà durant els mesos en què es realitze el manteniment.  
9.9. Complement per jardí: si el porter/a o conserge té encomanades les tasques de manteniment del jardí, percebrà aquest complement calculat, sobre el salari base, en funció de la superfície enjardinada existent en cada finca urbana, d'acord amb el següent escalat:  
  
- Fins a 200,00 m² de superfície: 10 % del salari base.  
- A partir de 200 m² de superfície i fins a 600,00 m² de superfície, per cada 100,00 m² un 5 % addicional.  
- A partir de 600 m² de superfície: pacte entre les parts.  
Es percebrà durant els mesos en què es realitze el manteniment.  
  
Les parts acorden autoritzar Vicente Martínez Trenco a realitzar totes les gestions i actuacions que siguen necessàries per a la inscripció d'aquest acord en els registres de l'autoritat laboral competent.  
  
I sense més assumptes per tractar, com a mostra de conformitat, ho ratifiquen i signen en el lloc i les dates indicades ut supra.  
  
Per CCOO:  
Pedro Jarabo Latorre  
  
Per UGT:  
Vicente Martínez Trenco  
Raquel Rodríguez Lafuente  
  
Per INTERSINDICAL:  
Marco Antonio Llerena Caridad  
José Guerrero Jiménez  
  
Per Associació de Propietaris i Comunitats de Propietaris de les Províncies de València i Castelló:  
Remedios Villanueva Brotons  
Ignacio Román Pascual  
Antonio Ortuño Ricart